ભારતીય ક્રિકેટ ટીમના ખેલાડી જસપ્રીત બુમરાહ એવા બોલર છે, જેમનાથી ભલ-ભલા બેટ્સમેન ડરે છે. શ્રીલંકાની ધરતી પર ભારતે મેળવેલ શાનદાર જીતમાં જસપ્રીત બુમરાહનો ઘણો મહત્વપૂર્ણ ફાળો છે. શ્રીલંકા સામેની વન ડે સીરિઝમાં તેમણે પોતાના કરિયરનું શ્રેષ્ઠ પ્રદર્શન કર્યું છે. 5 મેચની સીરિઝમાં તેમણે 15 વિકેટ પોતાને નામ કરી છે. આ કારણે આઇસીસીની રેન્કિંગમાં જસપ્રીત બુમરાહને ખાસો ફાયદો થયો છે. બોલર્સની શ્રેણીમાં ટોપ 5માં જસપ્રીત બુમરાહને સ્થાન મળ્યું છે.